26 I. H. SCHOLTEN 



Felicem denique me praedico, cui Rectori iterum abeunti contingit com- 

 memorare factum laetissimum et Academiae Leidensi honorificum , Regi 

 placuisse, ut in numerum civium academicorum reciperetur Celsissimus 

 Regiusque GUILIELMUS NICOLAUS ALEXANDER FREDKRICUS CAROLTJS HEN- 

 RICUS, Princeps Arausiacus, quo ipso Rex illustri probavit documento, et 

 quanti faciat institutum a GUILIELMO I patriae patre olim conditum, et 

 vero quantum ipsi curae cordique sit, regui Neerlandici haeredem hac uti 

 institutione , qua olim ipsi contingat rite informato et optimarum rerum 

 studiis exercitato civium commodis prospicere. Quo favore in Academiam 

 collate , quidni laetemur AA. ! vinculum arctissimum reputantes , quo a 

 reipublicae inde Neerlandicae incunabulis populus Batavus illustri genti 

 Arausiacae iunctus fuit. Vinculum scilicet istud est plane singulare. Nam 

 quum aliorum principum in Europa regna aut ab armorum vi, aut a iure 

 nescio quo divino , ut loquuntur , aut pacto sociali repetantur , nihil omnino 

 horum solium Arausiacorum condidit. Hoc regnum scilicet debetur cer- 

 tamiui, non principum adversus cives, sed communi principum Arausiaco- 

 rum et populi Neerlandici certamini adversus Hispanos et Francos, liber- 

 tatis oppressores, ut Arausiae nomen omen simul libertatis politicae et 

 religiosae et apud nos et apud exteros exstiterit. Quo vinculo indissolubili 

 cum genti regiae iungamur, quid mirum AA. ! illustrissimi Principis intra 

 muros civitatis Leidensis commorationem sacro enthusiasmo nos perfundere ! 



Musea academica, Bibliothecam , Hortum Botanicum hoc quoque anno 

 praefectorum cura incrementa insignia cepisse, laetus refero. De quibus 

 singulatim et copiose dicere, cum fines orationi academicae positos migret, 

 transeo ad praelectionem programmatis certaminis literarii, Regis favore 

 hoc anno ab Academia Lugduno-Batava editi. 



Sequltur programma certaminis literarii, 



Proposuit Academia quaestiones. Vos , luvenes lectissimi ! una cum alia- 

 rum academiarum civibus, in pulcerrima hac Musarum palaestra vires pe- 

 riclitemini. In quo agendo non tarn honores spectetis, e praemio ferendo 

 in victorem redundaturos , quam ipsam optimarum rerum scientiam, quam 



